Rozsudok Všeobecného súdu (piata komora) z 26. septembra 2014 – Raffinerie Heide/Komisia
(vec T‑631/13)
„Životné prostredie – Smernica 2003/87/ES – Systém obchodovania s emisnými kvótami skleníkových plynov – Prechodné pravidlá harmonizácie bezodplatného prideľovania emisných kvót od roku 2013 – Rozhodnutie 2011/278/EÚ – Vnútroštátne vykonávacie opatrenia predložené Nemeckom – Podmienka týkajúca sa prípadov neprimeraných ťažkostí – Sloboda podnikania – Právo vlastniť majetok – Proporcionalita“
1.                     Žaloba o neplatnosť – Fyzické osoby alebo právnické osoby – Akty, ktoré sa ich priamo a osobne týkajú – Priama dotknutosť – Rozhodnutie Komisie určené členským štátom, týkajúce sa prideľovania bezodplatných emisných kvót skleníkových plynov – Konečné určenie všetkých faktorov, ktoré sa majú zohľadniť pri vnútroštátnych vykonávacích opatreniach – Vykonanie s čisto automatickou povahou – Miera voľnej úvahy členských štátov – Absencia (článok 263 štvrtý odsek ZFEÚ; smernica Európskeho parlamentu a Rady 2003/87, článok 11; rozhodnutie Komisie 2013/448) (pozri body 27 – 35)
2.                     Životné prostredie – Znečistenie ovzdušia – Smernica 2003/87 – Systém obchodovania s emisnými kvótami skleníkových plynov – Prechodný režim bezodplatného prideľovania emisných kvót – Vyčerpávajúca povaha harmonizovaných pravidiel prideľovania – Voľná úvaha Komisie – Absencia – Rozhodnutie Komisie zamietajúce pridelenie kvót na základe podmienky týkajúcej sa prípadov neprimeraných ťažkostí – Porušenie harmonizovaných pravidiel prideľovania Komisiou – Absencia (smernica Európskeho parlamentu a Rady 2003/87, články 10a a 11; rozhodnutie Komisie 2011/278, článok 10 a článok 15 ods. 3, a rozhodnutie Komisie 2013/448) (pozri body 38 – 44, 46)
3.                     Právo Európskej únie – Zásady – Vyššia moc – Pojem – Okolnosti nesúvisiace s osobou, ktorá sa dovoláva vyššej moci, neobvyklé a nepredvídateľné, ktorých dôsledkom nebolo možné zabrániť napriek všetkej vynaloženej starostlivosti – Podriadenie podniku systému obchodovania s emisnými kvótami skleníkových plynov – Riziko, že sa subjekt stane nesolventný – Absencia vyššej moci (smernica Európskeho parlamentu a Rady 2003/87; rozhodnutie Komisie 2013/448) (pozri bod 45)
4.                     Životné prostredie – Znečistenie ovzdušia – Smernica 2003/87 – Systém obchodovania s emisnými kvótami skleníkových plynov – Prechodný režim bezodplatného prideľovania emisných kvót – Absencia podmienky týkajúcej sa prípadov neprimeraných ťažkostí – Rozhodnutie Komisie zamietajúce pridelenie kvót na základe podmienky týkajúcej sa prípadov neprimeraných ťažkostí – Porušenie základných práv dotknutého prevádzkovateľa – Neexistencia (Charta základných práv Európskej únie, články 15 až 17; smernica Európskeho parlamentu a Rady 2003/87, články 10a a 11; rozhodnutie Komisie 2011/278) (pozri body 56 – 71)
5.                     Životné prostredie – Znečistenie ovzdušia – Smernica 2003/87 – Systém obchodovania s emisnými kvótami skleníkových plynov – Prechodný režim bezodplatného prideľovania emisných kvót – Absencia podmienky týkajúcej sa prípadov neprimeraných ťažkostí – Potrebná povaha pravidiel prideľovania – Posúdenie – Porušenie zásady proporcionality – Neexistencia (smernica Európskeho parlamentu a Rady 2003/87, články 10a a 11; rozhodnutie Komisie 2011/278) (pozri body 72 – 77, 79 – 83, 87 – 92)
Predmet
Návrh na zrušenie rozhodnutia Komisie 2013/448/EÚ z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES (Ú. v. EÚ L 240, s. 27) v rozsahu, v akom sa v článku 1 ods. 1 tohto rozhodnutia v spojení s jeho prílohou I bodom A zamieta zápis zariadenia s identifikačným kódom DE000000000000010 na zoznam zariadení upravený v článku 11 ods. 1 smernice Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631), a predbežné celkové ročné množstvá emisných kvót bezodplatne pridelených tomuto zariadeniu
Výrok rozsudku
1.
Žaloba sa zamieta.
2.
Raffinerie Heide GmbH je povinná nahradiť trovy konania.